Informačné centrum UK

Informačné centrum UK sídli v budove Filozofickej fakulty na Štúrovej ulici 9. 

 Charakteristika 
Informačné centrum UK bolo slávnostne otvorené 4. mája 2022. Infocentrum je otvorené celoročne v pracovných dňoch od 9.00 do 15.00 hod. Okrem osobného kontaktu môžu záujemcovia využiť aj telefonickú alebo e-mailovú formu kontaktovania infocentra.

Informačné centrum je miestom, kde môžete získať informácie o štúdiu na Univerzite Komenského v Bratislave alebo si kúpiť darčekové a propagačné predmety univerzity, či len tak si sadnúť s priateľmi na dobrú kávu. Tento priestor slúži aj pre podujatia rôzneho druhu, školenia, prednášky, výstavy, semináre či umelecké aktivity. 
náhľad|Kaviareň v Informačnom centre UK
V univerzitnom infocentre je bezplatne k dispozícii časopis UK Naša univerzita, v ktorom sú informácie o dianí na UK, jej fakultách i súčastiach, ako aj informačné a propagačné materiály o UK. Infocentrum slúži aj ako výdajné miesto pre zakúpené produkty v oficiálnom e-shope UK.

Kaviareň Café Comeniana je otvorená len počas akademického roka.

 Kontakty 
 E-mail: infocentrum@uniba.sk
 Tel.: +421 2 9010 

Referencie

 Zdroj 
 Tlačová správa UK: https://uniba.sk/spravodajsky-portal/detail-aktuality/back_to_page/spravodajsky-portal/article/zaujemcovia-o-studium-i-turisti-v-informacnom-centre-uk-su-vitani-vsetci/ 

Kategória:Univerzita Komenského v Bratislave